समिति के उद्यान संयोजक कानराज मोहनोत ने बताया कि सोमवार को जोधपुर बंद के दौरान उपद्रवियों द्वारा पावटा स्थित भगवान महावीर उद्यान में तोडफ़ोड़ कर चार दीवारी की रैलिंग व दीवार को तोड़ दिया गया। इसके साथ ही उद्यान में लगे पेड़-पौधों को भी तोड़ा था। इसके खिलाफ जैन समाज में भारी रोष है। उन्होंने बताया कि समाज के विरोध को देखते हुए बुधवार को दोपहर में जैन समाज के लोग महावीर उद्यान में एकत्रित हुए। यहां से रैली के रूप में कलेक्ट्रेट पहुंचे और जिला कलेक्टर को इस संबंध में ज्ञापन सौंपकर उचित कार्यवाही की मांग की।